

ALŪKSNES NOVADA PAŠVALDĪBA

**LICENCĒŠANAS KOMISIJA**

Dārza iela 11, Alūksne, Alūksnes novads, LV – 4301, tālrunis: 64381496, e-pasts: [dome@aluksne.lv](mailto:dome@aluksne.lv)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Alūksnē

SĒDES PROTOKOLS

2025.gada 7.janvārī Nr.2

Sēde sākta pulksten 10.30, sēde slēgta pulksten 11.25

Sēdes norises vieta: Dārza iela 11, Alūksnē, Alūksnes VPVKAC 1.stāvā

Sēdi vada: komisijas priekšsēdētāja Māra KOVAĻENKO

Sēdi protokolē: komisijas locekle Everita BALANDE

Sēdē piedalās Licencēšanas komisijas locekļi: Māra KOVAĻENKO, Sanita BĒRZIŅA Everita BALANDE, Sanita RIBAKA

Darba kārtībā:

1.SIA “PĒTERSĪLIS” iesnieguma izskatīšana.

2. SIA “HERMEJS V” iesnieguma izskatīšana.

3. Biedrības “RALLY ALŪKSNE” iesnieguma izskatīšana

**1.SIA “PĒTERSĪLIS” iesnieguma izskatīšana**

M.KOVAĻENKO iepazīstina ar SIA “PĒTERSĪLIS” 06.01.2025. iesniegumu ar lūgumu izsniegt atļaujas tirdzniecībai Brūža ielā 7, Alūksnē janvārī saskaņā ar Alūksnes novada Kultūras centra pasākumu plānu

Atklāti balsojot: “par” 4; “pret” nav; “atturas” nav,

LICENCĒŠANAS KOMISIJA NOLEMJ:

Pamatojoties uz 12.05.2010. Ministru kabineta noteikumiem Nr.440 “Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību”, Alūksnes novada pašvaldības 25.02.2021. saistošajiem noteikumiem Nr.6/2021 “Par tirdzniecību publiskās vietās Alūksnes novadā”, Alūksnes novada pašvaldības 28.11.2024. saistošajiem noteikumiem Nr.36/2024 “Par Alūksnes novada pašvaldības nodevām” un Licencēšanas komisijas nolikuma, kas apstiprināts ar Alūksnes novada domes 29.06.2023. lēmumu Nr.177 (protokols Nr.8, 9.punkts), 9.3.p.,

1.Izsniegt sabiedrībai ar ierobežotu atbildību “PĒTERSĪLIS” (reģistrācijas Nr.44103076804) atļauju tirdzniecībai Brūža ielā 7, Alūksnē, Alūksnes novadā publiska pasākuma laikā 2025. gada 12.janvārī.

1.1.Atļaujā norādīt, ka tirdzniecības veicējs:

1.1.1.ir tiesīgs tirgoties ar alkoholiskiem dzērieniem;

1.1.2 atbrīvots no pašvaldības nodevas samaksas.

**2. SIA “HERMEJS V” iesnieguma izskatīšana**

M.KOVAĻENKO informē, ka 03.01.2025. saņemts SIA “HERMEJS V” iesniegums ar lūgumu izsniegt atļauju tirdzniecības veikšanai publiska pasākuma – “Rally Alūksne 2025” laikā 10.01.2025.

Atklāti balsojot : “par” 4; “pret” nav; “atturas” nav,

LICENCĒŠANAS KOMISIJA NOLEMJ:

Pamatojoties uz 12.05.2010. Ministru kabineta noteikumiem Nr.440 “Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību”, Alūksnes novada pašvaldības 25.02.2021. saistošajiem noteikumiem Nr.6/2021 “Par tirdzniecību publiskās vietās Alūksnes novadā”, Alūksnes novada pašvaldības 28.11.2024. saistošajiem noteikumiem Nr.36/2024 “Par Alūksnes novada pašvaldības nodevām” un Licencēšanas komisijas nolikuma, kas apstiprināts ar Alūksnes novada domes 29.06.2023. lēmumu Nr.177 (protokols Nr.8, 9.punkts), 9.3.p.,

1. Izsniegt SIA “HERMEJS V” (reģistrācijas numurs 40203546240) atļauju tirdzniecībai pie administratīvās ēkas Dārza ielā 11, Alūksnē, Alūksnes novadā 2025. gada 10.janvārī

1.1.Atļaujā norādīt, ka tirdzniecības veicējs:

1.1.1.ir tiesīgs tirgoties ar ātrās ēdināšanas stila ēdieniem, kafiju, tēju, karstvīnu un balzāmu;

1.1.2. pašvaldības nodeva piemērojama 50 EUR apmērā.

**3. Biedrības “RALLY ALŪKSNE” iesnieguma izskatīšana**

M.KOVAĻENKO informē, ka 06.01.2025. saņemts biedrības “RALLY ALŪKSNE” iesniegums par nepieciešamību ierobežot satiksmi rallija sacensību “Alūksne 2025” laikā 2025. gada 10. un 11. janvārī. Informē, ka ielu slēgšana ir saskaņota ar pašvaldības izpilddirektoru I.BERKULI.

Atklāti balsojot : “par” 4; “pret” nav; “atturas” nav,

LICENCĒŠANAS KOMISIJA NOLEMJ:

Pamatojoties uz Ministru kabineta 19.01.2016. noteikumiem Nr.42 “Kārtība, kādā aizliedzama vai ierobežojama satiksme” un Licencēšanas komisijas nolikuma, kas apstiprināts ar Alūksnes novada domes 29.06.2023. lēmumu Nr.177 (protokols Nr.8, 9.punkts), 9.7.p.,

1.Pasākuma organizatoram rallija sacensību “Alūksne 2025” pasākuma nodrošināšanai atļaut aizliegt transportlīdzekļu satiksmi šādos posmos:

1.1. 2025.gada 10.janvārī no pulksten 17.00 līdz pulksten 19.30 Dārza ielā posmā no Tirgotāju ielas līdz Helēnas ielai;

1.2. no 2025.gada 10.janvāra pulksten 8.00 līdz 2025.gada 11.janvāra pulksten 20.30 Rūpniecības ielā posmā no Skārņu un Ganību ielas līdz Rūpniecības ielai 2N (iebrauktuve uz kafejnīcu “Pauze”).

1.3. 2025.gada 11.janvārī no pulksten 14.00 līdz pulksten 18.30 Dārza ielā posmā no Tirgotāju ielas līdz Helēnas ielai un Latgales ielā posmā no Dārza ielas līdz kafejnīcai “Zebra”.

2. Pasākuma organizatoram uzdot informēt 1.punktā minēto ielu posmos esošo dzīvojamo un sabiedrisko ēku īpašniekus par piekļuvi īpašumiem satiksmes ierobežojumu laikā.

*Komisijas locekļi diskutē par satiksmes ierobežojumiem un automašīnu izvietošanu.*

Sēdes vadītāja M.KOVAĻENKO……………………………………………..

Protokoliste, komisijas locekle E.BALANDE …………………………………………………

Komisijas locekle S.BĒRZIŅA ………………………………………...................

S.RIBAKA …………………………………………………….